open-index/open-wikipedia-markdown huggingface dataset:
Ευρωπαϊκή ενυδρίδα

Η **ευρωπαϊκή ενυδρίδα** (*Lutra lutra*) είναι θηλαστικό, ευρωπαϊκό μέλος της οικογένειας των Μουστελιδών (*μυιοϊκτίς*), τυπικό είδος της βίδρας που χρησιμοποιεί ως ενδιαίτημα το γλυκό νερό. Είναι επίσης γνωστή ως **βίδρα**, **ευρασιατική ενυδρίδα** (ποτάμια), ή **ενυδρίδα του [[Παλαιός Κόσμος|Παλαιού Κόσμου]]**, αλλά και ως κοινή **ενυδρίδα**. Συγγενεύει με το κουνάβι. Ζει περίπου 20 έτη και είναι νυκτόβιο και μάλλον μοναχικό ζώο.

Η ενυδρίδα έχει κορμί μακρύ, ελαστικό και μυώδες, με παχιά γούνα, που κρατά στεγνό το σώμα της. Τα πόδια της είναι κοντά. Η θαλάσσια ενυδρίδα είναι μεγαλύτερη και βαρύτερη. Οι ενυδρίδες κολυμπούν γρήγορα, κουνώντας την ουρά και το ευλύγιστο σώμα τους. Χρησιμοποιούν σαν κουπιά τα πίσω πόδια τους, που έχουν νηκτικές μεμβράνες.

## Κατανομή και ενδιαίτημα
[thumb|401x401px|left|
Ευρωπαϊκή βίδρα στέκεται όρθια στο Ζωολογικό κήπο της Κολωνίας, [Γερμανία
]]
Η ευρωπαϊκή ενυδρίδα είναι το ευρύτερα απαντώμενο είδος ενυδρίδας και το όνομα ευρωπαϊκή δεν ανταποκρίνεται στην ακτίνα κατανομής του, καθώς περιλαμβάνονται τμήματα της Ασίας και της Αφρικής πέραν της Ευρώπης. Θεωρείται εξαφανισμένο είδος στο Λίχτενσταϊν, τις Κάτω Χώρες και την Ελβετία. Οι πυκνότεροι πληθυσμοί απαντώνται στην ακτή της Νορβηγίας. 

Η διατροφή της συνίσταται κυρίως σε ψάρια, αλλά συμπεριλαμβάνονται επίσης πτηνά έντομα, βάτραχοι και μικρότερα θηλαστικά. Η ποικιλία της διατροφής της προϋποθέτει καθαρούς όγκους νερού, στους οποίους περιλαμβάνονται λίμνες, ποτάμια, ρυάκια, όσο παρέχουν επαρκείς ποσότητες τροφής. Ζουν επίσης σε παράκτιες περιοχές, που διαθέτουν όμως πρόσβαση σε γλυκό νερό, το οποίο χρειάζονται για να καθαρίζουν τη γούνα τους.

Τους αρέσει να περιπλανώνται, ιδίως τη νύχτα, κυνηγώντας τη λεία τους και αναζητώντας νέους ψαρότοπους. Πολλές φορές παίζουν γλιστρώντας στη λάσπη των όχθεων ή στο χιόνι.

## Συμπεριφορά και αναπαραγωγή
μικρογραφία|Ευρωπαϊκή ενυδρίδα
Οι βίδρες ζουν μόνες τους στα όρια της επικράτειάς τους, που ορίζεται από 1-40 χλμ, (συνήθης μέσος όρος περίπου 18 χλμ.) ανάλογα με την πυκνότητα της διαθέσιμης τροφής. Τα άρρενα και θήλεα άτομα ζευγαρώνουν οποιαδήποτε στιγμή του έτους μέσα στο νερό. Μετά από περίοδο κύησης 63 ημερών γεννιούνται 1-4 κουτάβια, εξαρτώμενα από τη μητέρα τους επί ένα περίπου έτος. Το αρσενικό ασχολείται λίγο ή καθόλου με τη φροντίδα των νεογνών.

Η βίδρα κυνηγά συνήθως το βράδυ, ενώ περνά την ημέρα της σε λαγούμι με υποβρύχια είσοδο.

## Παραπομπές


## Εξωτερικοί σύνδεσμοι

* UK Οι βίδρες και η επιστροφή τους
* Διεθνής οργανισμός για την επιβίωση της βίδρας

Κατηγορία:Μουστελίδες
Κατηγορία:Θηλαστικά της Ευρώπης
Κατηγορία:Θηλαστικά της Ελλάδας
1ο crashfest

Το **Crashfest 2006** ήταν διεθνές φεστιβάλ σπουδαστικών και νεανικών ταινιών που έγινε στη Θεσσαλονίκη.

* Έγινε από τις 7 έως τις 11 Απριλίου 2006 στο *[[Μουσείο Κινηματογράφου Θεσσαλονίκης]]*.
* Η απονομή των βραβείων έγινε στον κινηματογράφο *[[Ολύμπιον]]*.
* Συμμετείχαν 110 ταινίες από 22 σχολές της Ελλάδας και του εξωτερικού.

## Βραβεία

* **Καλύτερης Ταινίας:** *Sound room* του Γιάννη Κολόζη
* **Καλύτερης Ταινίας Μυθοπλασίας:** *Der puppengeiger* του Αχιλλέα Γκατσόπουλου
* **Καλύτερης Πειραματικής Ταινίας:** *Because of the key* του Κωνσταντίνου Πέππα
* **Καλύτερου Animation:** *Wonderland* του Πέτρου Πετρίδη (ομαδική δουλειά)
* **Καλύτερου Ντοκιμαντέρ:** *Web cam* του Cedric Micchi
* **Καλύτερου Σεναρίου:** *Οι σκιές της πόλης* του Mehdi Salehi
* **Καλύτερης Φωτογραφίας:** *Ρόζα* της Πέννυς Μπούσκα
* **Καλύτερου Μοντάζ:** *Κύκλος* του Παρίση Πάνου
* **Καλύτερης Ηχητικής Μπάντας:** *Γράμμα express* του Φίλιππου Μπουραΐμη
* **Καλύτερης Σκηνογραφικής Επιμέλειας:** *Δόγμα* του Αλέξανδρου Ράπτη
* **Βραβείο Κοινού:** *Λόγια... αγεφύρωτα* του Γιώργου Αγγελόπουλου

## Κριτική επιτροπή

* Δημήτρης Χαρίτος (Κριτικός Κινηματογράφου - Μέλος της ΠΕΚΚ)
* Πέτρος Μαρτινίδης (Αν. Καθ. Αρχιτεκτονικής ΑΠΘ – Συγγραφέας)
* Δημήτρης Σκούφης (Μηχανικός Πληροφορικής – Διδάσκων στο τμήμα ΕΜΜΕ του Πανεπιστήμιου Αθηνών)
* Δέσποινα Πανταζή (Συγγραφέας – Σκηνοθέτης)
* Μάρκος Χολέβας (Σκηνοθέτης - Μέλος της ΕΕΣ)
* Τηλέμαχος Μούσας (Συνθέτης)
* Τανια Κίτσου (Σκηνοθέτης Θεάτρου – Σκηνογράφος)

## Δείτε Επίσης

* Πανόραμα Ταινιών Τμήματος Κινηματογράφου Α.Π.Θ.

## Παραπομπές


## Δείτε επίσης
* 2ο crashfest

crashfest 1
Ρόκυ: Τα Χρυσά Γάντια

Ο ***Rocky*** (γνωστό στην Ελλάδα και ως: *Ρόκυ: Τα Χρυσά Γάντια*) είναι Αμερικανική κινηματογραφική ταινία του 1976 σκηνοθετημένη από τον Τζον Αβίλντσεν και με πρωταγωνιστή τον Σιλβέστερ Σταλόνε.

Το 2006 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Πλοκή
Η ταινία ξεκινά σε μια ιταλική γειτονιά της Φιλαδέλφεια, το 1975. Η ιστορία εστιάζει στη ζωή του Ρόκυ Μπαλμπόα, ενός ερασιτέχνη πυγμάχου που ζει σε μια φτωχογειτονιά και βιοπορίζεται εισπράττοντας οφειλές για λογαριασμό του τοπικού "τοκογλύφου" Γκάτσο, ενώ παλεύει σε μια τοπική λέσχη όπου βγάζει και εκεί ένα μικρό μερίδιο. Μια μέρα πριν την Ημέρα των Ευχαριστιών, ο Απόλο Κριντ σκέφτηκε να δώσει μια ευκαιρία σε έναν ερασιτέχνη πυγμάχο, ο οποίος τυχαίνει να είναι ο Ρόκυ. Ο Ρόκυ νιώθει ανασφάλεια, αλλά ωστόσο δέχεται. Ο βετεράνος πυγμάχος και νυν προπονητής Μίκι Γκόλντμιλ, αναλαμβάνει την προπόνηση του Ιταλοαμερικανού μποξέρ. Του αναθέτει να κάνει σκληρή γυμναστική και αναπτερώνει τη δύναμη της θέλησής του. Με όλα αυτά, ο αρχικά επιφυλακτικός Ρόκυ αναθαρρεί και αγωνίζεται επάξια, ωστόσο χάνει από τον Κριντ. Η ταινία τελειώνει με τον Ρόκυ και την αγαπημένη του, Άντριαν, να αγκαλιάζονται και να μη νοιάζονται για το αποτέλεσμα του αγώνα.

## Διανομή
*Σιλβέστερ Σταλόνε ως Ρόκυ Μπαλμπόα
*Τάλια Σάιρ ως Άντριαν Πενίνο
*Μπαρτ Γιάνγκ ως Πόλι Πενίνο
*Καρλ Γουέδερς ως Απόλο Κριντ
*Μπέρτζες Μέρεντιθ ως Μίκι Γκόλντμιλ

## Βραβεία
Η ταινία ήταν υποψήφια για εννέα συνολικά Όσκαρ (απέσπασε τελικά τα βραβεία Καλύτερης Ταινίας, Σκηνοθεσίας και Μοντάζ), η μουσική του Μπιλ Κόντι έγινε ένα είδος εθνικού ύμνου, ενώ ακολούθησαν πέντε ακόμα ταινίες, οι: *[[Ρόκυ Νο 2]]*, *[[Ρόκυ Νο 3: Ο Θρίαμβος]]*, *[[Ρόκυ Νο 4: Η Γιγαντομαχία]]*, *[[Ρόκυ Νο 5]]* και *[[Rocky Balboa]]*).

## Δείτε επίσης

* Κατάλογος των καλύτερων ταινιών

## Παραπομπές

## Εξωτερικοί σύνδεσμοι

*Επίσημη ιστοσελίδα
*
    

Κατηγορία:Rocky
Κατηγορία:Αμερικανικές ταινίες της δεκαετίας 1970
Κατηγορία:Όσκαρ Καλύτερης Ταινίας
Κατηγορία:Ταινίες του 1976
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες παραγωγής United Artists
Κατηγορία:Αμερικανικές αθλητικές ταινίες
Κατηγορία:Πυγμαχικές ταινίες
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Ταινίες γυρισμένες στην Πενσυλβάνια
Κατηγορία:Ταινίες σε παραγωγή Ίρβιν Γουίνκλερ
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Χρυσή Σφαίρα Καλύτερης Ταινίας (Δράμα)
Μπλάιντ Γουίλι Τζόνσον

Ο **«Μπλάιντ» Γουίλι Τζόνσον** (*Blind Willie Johnson*, περ. 1897 &mdash; 1945) ήταν Αμερικανός γκόσπελ τραγουδιστής και κιθαρίστας, του οποίου η μουσική διακρίνεται για το συνδυασμό των σπιρίτσουαλς με το είδος των μπλουζ.

Έχασε την όρασή του στην ηλικία των επτά ετών, όταν κατά τη διάρκεια μίας διαμάχης της θετής μητέρας του με τον πατέρα του, η πρώτη εξαπέλυσε αλισίβα (νερό βρασμένο με στάχτη από ξυλοκάρβουνα) στο πρόσωπο του Τζόνσον. Υπήρξε αυτοδίδακτος στην κιθάρα και τραγουδούσε στις συγκεντρώσεις της Ένωσης των Βαπτιστών, σε εκκλησίες της περιοχής του Τέξας ή στο δρόμο. Οι πρώτες ηχογραφήσεις του χρονολογούνται την περίοδο 1927-30 και σε αρκετές από αυτές συμμετείχε η σύζυγός του, Αντζελίν, στα φωνητικά. Διακρίνονται για την υψηλή ποιότητα εγγραφής τους αλλά και για την επιρροή που άσκησαν στους μουσικούς του αμερικανικού νότου και ειδικότερα του Τέξας. Ο Τζόνσον διέθετε μία ασυνήθιστα βαθιά φωνή μεγάλης τραχύτητας και μία ξεχωριστή τεχνική στην κιθάρα, με έμφαση στο ρυθμικό στοιχείο και ιδιαίτερη έκφραση στην τεχνική του *σλάιντ*, όπως χαρακτηριστικά αποτυπώθηκε στο περίφημο σπιρίτσουαλ *Dark was the night, cold was the ground* (1927, Columbia 14303), τραγούδι που περιλαμβάνεται στη μουσική που μεταφέρθηκε με το χρυσό δίσκο του «Βόγιατζερ» έξω από το ηλιακό σύστημα. Πολλά από τα τραγούδια του είναι βασισμένα σε παραδοσιακούς θρησκευτικούς ύμνους και διακρίνονται στο σύνολό τους για το θρησκευτικό συναίσθημα που κατακλύζει την ερμηνεία και τους στίχους του.

Μετά το οικονομικό κραχ του Οκτωβρίου του 1929, ο Τζόνσον δεν ηχογράφησε ξανά, ωστόσο συνέχισε να παίζει ως πλανόδιος μουσικός. Σε κατάσταση οικονομικής ανέχειας, συνέχισε να ζει στα ερείπια του σπιτιού του, μετά την κατάρευσή του από πυρκαγιά το 1945, μέχρι το θάνατό του από πνευμονία τον ίδιο χρόνο.

## Ενδεικτική δισκογραφία
**The Complete Blind Willie Johnson* (1993, Sony)

## Παραπομπές


## Βιβλιογραφία
*Paul Oliver: 'Johnson, Blind Willie', *Grove Music Online*, ed. L. Macy, Ιούλιος 2007
*"Johnson, Blind Willie." *Encyclopædia Britannica*. 2007. Encyclopædia Britannica Online.

## Εξωτερικοί σύνδεσμοι
*Τραγούδια του Μπλάιντ Γουίλι Τζόνσον, από τον ιστότοπο Internet Archive

Κατηγορία:Μπλουζ μουσικοί
Βινσάντο Σαντορίνης

thumb|130px|right|Σπιτικό Βινσάντο.
Το **βινσάντο** () της Σαντορίνης είναι παραδοσιακό γλυκό κρασί με σκούρο μπρούτζινο χρώμα, το οποίο ανήκει στην κατηγορία των κρασιών Προστατευόμενη Ονομασία Προέλευσης (Π.Ο.Π Σαντορίνης).

## Διαδικασία
Ο τρύγος γίνεται γύρω στα μέσα Αυγούστου και αρχικά γίνεται λιάσιμο (έκθεση στον ήλιο) των σταφυλιών (ημισταφιδωμένα σταφύλια) για δέκα με δεκαπέντε ημέρες. Αυτή η διαδικασία οδηγεί σε απώλεια νερού και αύξηση της περιεκτικότητας σε σάκχαρα. Oίνοι, οι οποίοι παράγονται έτσι ονομάζονται στο εξωτερικό "Άχυροι οίνοι".

Το πάτημα των σταφυλιών γίνεται με *μάγγανα*. Ο μούστος που προκύπτει οδηγείται σε ξύλινα βαρέλια για να ακολουθήσει η διαδικασία της ζύμωσης για τουλάχιστον τέσσερις μήνες. Στη συνέχεια αφήνεται να ωριμάσει τουλάχιστον για δύο χρόνια μέσα σε δρύινα βαρέλια. Σύμφωνα με τη νομοθεσία, τα σταφύλια πρέπει να είναι τουλάχιστον κατά 51% της ποικιλίας Ασύρτικο, ενώ το υπόλοιπο ποσοστό θα πρέπει να είναι σταφύλια των ποικιλιών Αηδάνι και Αθήρι ή άλλα λευκά σταφύλια που να καλλιεργούνται παραδοσιακά στη Θήρα και στη Θηρασιά.

Σύμφωνα με την ισχύουσα νομοθεσία, στις ετικέτες και τα μέσα συσκευασίας, η ονομασία *Vinsanto* γράφεται πάντοτε με γράμματα του λατινικού αλφαβήτου του ιδίου τύπου και χρώματος, ώστε να αποτελούν ενιαίο σύνολο. Εντούτοις, στα δελτία προβολής και διαφήμισης που απευθύνονται στον Έλληνα καταναλωτή, η ονομασία αυτή μπορεί να γράφεται και με γράμματα του ελληνικού αλφαβήτου, δηλαδή: *Βινσάντο*.

Στη Σαντορίνη φτιάχνουν, επίσης, μαύρο γλυκό κρασί με σταφύλια της ποικιλίας Μαντηλαριά. Ο συγκεκριμένος τύπος γλυκού κρασιού δεν ακολουθεί την νομοθεσία Π.Ο.Π. οπότε δεν επιτρέπεται να ονομαστεί «βινσάντο».

## Ονομασία
Υπάρχουν δύο θεωρίες για την προέλευση του ονόματος. 

Η μία θεωρία θέλει η ονομασία του να προέρχεται από τη χρήση του για τη καθολική Θεία Ευχαριστία (Ιταλικά *vino santo*: "οίνος άγιος"), ενώ η άλλη ότι υποδηλώνει την προέλευση του κρασιού (Ιταλικά *vino di Santorini*: "οίνος από τη Σαντορίνη").

## Ιστορία
Το κρασί βινσάντο θεωρείται συνεχιστής των πάσσων, όπως ονομάζονταν στην αρχαιότητα οι λιαστοί οίνοι, για τους οποίους φημίζονταν τα νησιά του Αιγαίου.

Ιστορικά είναι γνωστό ότι γινόταν εξαγωγή βινσάντο στη Ρωσία τουλάχιστον από το 1786. Μάλιστα η οικονομία της Σαντορίνης οδηγήθηκε σε παρακμή, όταν λόγω της Οκτωβριανής επανάστασης σταμάτησε η εξαγωγή βινσάντο προς τη χώρα αυτή.

## Παραπομπές

Κατηγορία:Ελληνικό κρασί
Κατηγορία:Σαντορίνη
Κατηγορία:Κυκλαδίτικη κουζίνα
Εθνόσημο του Λουξεμβούργου

Το **[[εθνόσημο]] του [[Λουξεμβούργο]]υ** έχει τις ρίζες του στο Μεσαίωνα και προήλθε από το εθνόσημο του Δουκάτου του Λίμπουργκ, στο σημερινό Βέλγιο και Ολλανδία. Παρουσιάζει ένα κόκκινο λιοντάρι ως κεντρικό θέμα. Ο Κόμης Ερρίκος Ε΄ ήταν ο πρώτος που υιοθέτησε αυτό το πρωτόγονο εθνόσημο. Αντικατέστησε το φόντο στο εθνόσημο του πατέρα του, Βαλεράν του Γ΄, με σειρά λευκών και μπλε λωρίδων, στη θέση του λευκού φόντου.
Μια μικρή αλλαγή στην ουρά του λιονταριού έγινε το 14ο αιώνα, από τον Κόμητα Κάρολο Α΄.


Αρχείο:Modern Arms of Limburg.svg|Εθνόσημο του Δούκα Βαλεράν Γ΄ του Λίμπουργκ
Αρχείο:Loon Arms.svg|Εθνόσημο των Κομήτων του Γκρανπρέ και του Λουν
Αρχείο:Arms of the Count of Luxembourg.svg|Εθνόσημο του Ερρίκου Ε΄ , Κόμη του Λουξεμβούργου 
Αρχείο:Luxembourg New Arms.svg|Εθνόσημο του Καρόλου Α΄ του Λουξεμβούργου 


## Παραπομπές

* Armorial du pays de Luxembourg, Dr. Jean-Claude Loutsch, Publications nationales du Ministère des Arts et des Sciences, Luxembourg 1974.

Κατηγορία:Εθνικά σύμβολα του Λουξεμβούργου
Λουξεμβούργο
Δήμος Κατερίνης (πρόγραμμα Καποδίστριας)

Ο **Δήμος Κατερίνης** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Κατερίνης και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Κατερίνης. Βρίσκόταν στο κεντρικό τμήμα του νομού και συνόρευε με τους δήμους Ελαφίνας,  Κορινού , Παραλίας και  Δίου.  Καταλάμβανε έκταση 93.500 στρεμμάτων και είχε συνολικό  πληθυσμό 56.434 κατοίκους (οι 50.510 από αυτούς ζουν στην πόλη της Κατερίνης). 

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Κατερίνης|Δ.δ. Κατερίνης]] ** [ 52.709 ]  
::* η Κατερίνη [ 50.510 ]  
::* η Ανδρομάχη [ 962 ]  
::* η Νέα Χράνη [ 420 ]  
::* το Νέο Κεραμίδι [ 426 ]  
::* η Ολυμπιακή Ακτή [ 391 ]  
: ** [[Δημοτικό διαμέρισμα Άνω Αγίου Ιωάννου Πιερίας|Δ.δ. Άνω Αγίου Ιωάννου]] ** [ 504 ]  
::* ο Άνω Άγιος Ιωάννης [ 469 ]  
::* ο Νέος Άνω Άγιος Ιωάννης [ 35 ]  
: ** Δ.δ. Γανοχώρας ** -- η Γανόχωρα [ 667 ]
: ** Δ.δ. Νεοκαισαρείας ** -- η Νεοκαισάρεια [ 379 ]
: ** [[Δημοτικό διαμέρισμα Σβορώνου Πιερίας|Δ.δ. Σβορώνου]] ** [ 2.175 ]  
::* ο Σβορώνος [ 1.931 ]  
::* η Αγία Βαρβάρα [ 68 ]  
::* το Προσήλιο [ 176 ]

## Δείτε επίσης
*Κατάλογος Δημάρχων Κατερίνης

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας
Δημοτικό Διαμέρισμα Πύδνας

Το **Δημοτικό Διαμέρισμα Πύδνας** αποτελείται από το Κίτρος και την Αλυκή. Είναι ένα από τα τέσσερα συνολικά Δημοτικά Διαμερίσματα του δήμου Πύδνας. Έχει 1.556 κατοίκους με βάση την απογραφή του 2001.

Δεν πρέπει να γίνεται σύγχυση με την Αρχαία Πύδνα, η οποία ανήκει στο Δήμο Μεθώνης.
Κάρολος Μαρτέλος της Ουγγαρίας

Ο **Κάρολος Μαρτέλος** (*Charles Martel de Hongrie*, 8 Σεπτεμβρίου 1271 - 12 Αυγούστου 1295) από τον Οίκο των Καπετιδών-Ανζού ήταν τιτουλάριος βασιλιάς της Ουγγαρίας (1290-1295). Έγινε βασιλιάς της Κροατίας. 

## Βιογραφία
Ήταν ο μεγαλύτερος γιος του Καρόλου B΄ της Νάπολης και της Μαρίας των Άρπαντ, κόρης του Στεφάνου Ε΄ της Ουγγαρίας.

Το 1290 απεβίωσε ο γιος του Στεφάνου Ε΄, ο Λαδίσλαος Δ΄ της Ουγγαρίας, άτεκνος και τον διαδέχθηκε ο εξάδελφος του Στεφάνου Ε΄, ο Ανδρέας Γ΄ της Ουγγαρίας. Τότε ο πάπας Νικόλαο Δ΄ -που είχε κηρύξει Σταυροφορία στον Λαδίσλαο Δ΄- και η εκκλησιαστική μερίδα της Ουγγαρίας έστεψε το 1290 τον 19ετή Κάρολο-Μαρτέλο ως βασιλιά της Ουγγαρίας. Όμως ο Ανδρέας Γ΄, ως άρρεν μέλος του Οίκου των Άρπαντ, αρνείτο να αφήσει τον Κάρολο-Μαρτέλο να αναλάβει την βασιλεία. Το πρόβλημα λύθηκε το 1301, όταν απεβίωσε ο Ανδρέας Γ΄ άτεκνος και τον διαδέχτηκε ο γιος του Καρόλου Μαρτέλου, Κάρολος Α'.

Δεν κυβέρνησε ποτέ την Ουγγαρία, επέτυχαν όμως οι διεκδικήσεις του στο βασίλειο της Κροατίας, που ως τότε ήταν σε προσωπική ένωση με το Ουγγρικό στέμμα. Σε συνάντηση με τον Δάντη είχε προκαλέσει τον θαυμασμό του μεγάλου ποιητή, σε βαθμό που τον εξυμνεί στη «Θεία Κωμωδία».

Ο Κάρολος-Μαρτέλος απεβίωσε το 1295 σε ηλικία 24 τών.

## Οικογένεια
Νυμφεύτηκε το 1281 την Κλημεντία των Αψβούργων, κόρη του Ροδόλφου Α΄ της Γερμανίας και είχε τέκνα:
* Κάρολος Α΄ 1288-1342, βασιλιάς της Ουγγαρίας. 
* Βεατρίκη 1290-1354, παντρεύτηκε τον Ιωάννη Β΄ ντε Λα Τουρ-ντυ-Πεν κόμη του Βιενουά.
* Κλημεντία 1293-1328, παντρεύτηκε τον Λουδοβίκο Ι΄ των Καπετιδών βασιλιά της Γαλλίας.

## Πρόγονοι


## Παραπομπές σε πηγές


Κατηγορία:Βασιλείς της Κροατίας
Κατηγορία:Διεκδικητές του ουγγρικού θρόνου
Κατηγορία:Οίκος των Ανζού - Ουγγαρίας
Κωστής Γόντικας

Ο **Κωστής Γόντικας** (Αθήνα, 1934 - 28 Ιουνίου 2024) ήταν Έλληνας πολιτικός.

## Βιογραφικά στοιχεία
Γεννήθηκε στην Αθήνα και ήταν γιος του Δημητρίου Γόντικα, βουλευτή και πρόεδρου της Βουλής. Φοίτησε στο Κολλέγιο Αθηνών, σπούδασε νομική στο Πανεπιστήμιο Αθηνών και συμπλήρωσε τις σπουδές του στο πανεπιστήμιο του Λουξεμβούργου. Εξελέγη βουλευτής Ηλείας με τη Νέα Δημοκρατία στις εκλογές του 1974 και επανεξελέγη σε αυτές του 1977. Στις ευρωεκλογές του 1981 εξελέγη ευρωβουλευτής.

Ιδιώτευσε ως δικηγόρος και είχε διατελέσει νομικός σύμβουλος της εταιρείας ηλεκτρικών σιδηροδρόμων.

Το 1998 καταδικάστηκε σε συνολική ποινή φυλάκισης έξι ετών για πλαστογραφία και πώληση ξένου οικοπέδου.

Ήταν παντρεμένος και είχε τρία παιδιά, μεταξύ των οποίων τον Δημήτρη Γόντικα.

Απεβίωσε στις 28 Ιουνίου 2024, σε ηλικία 90 ετών.

## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Γεώργιος Στεφανόπουλος

Ο **Γεώργιος Χ. Στεφανόπουλος** (1904-2000) ήταν Έλληνας πολιτικός, ο οποίος διετέλεσε βουλευτής Ηλείας.

Γεννήθηκε στον Πύργο Ηλείας και ήταν γιος του Χρήστου Στεφανόπουλου, γόνου της ιστορικής οικογένειας των Στεφανόπουλων. Σπούδασε νομικά στο πανεπιστήμιο Αθηνών και ιδιώτευσε για μερικά χρόνια ως δικηγόρος στον Πύργο. Το 1952 εκλέχτηκε βουλευτής Ηλείας με τον Ελληνικό Συναγερμό ενώ το 1961, 1963 και το 1964 με την Ένωση Κέντρου. Το 1961 παραιτήθηκε υπέρ του αδελφού του Στεφάνου, προκειμένου να καταλάβει βουλευτική έδρα ως πρώτος επιλαχών στην Ηλεία. Διατέλεσε υπουργός Συγκοινωνιών και Γεωργίας στην κυβέρνηση Τσιριμώκου.

Ήταν αδελφός του πρωθυπουργού Στέφανου Χ. Στεφανόπουλου και ανιψιός του Ανδρέα Στεφανόπουλου.

Κηδεύτηκε στις 13 Δεκεμβρίου 2000 από τον Μητροπολιτικό ναό Αγίου Νικολάου Πύργου. Κατέλιπε τη σύζυγό του, Άννα, και ανίψια.

## Παραπομπές


Γ
Στεφανοπουλος Γ
Στεφανοπουλος Γ
Στεφανοπουλος Γ
Στέφανος Στεφανόπουλος (πρεσβύτερος)

Ο **Στέφανος Στεφανόπουλος** (1820 - 1887) ήταν βουλευτής Ηλείας και πρόεδρος της βουλής των Ελλήνων.

## Βιογραφικά στοιχεία

Γεννήθηκε στη Δίβρη και ήταν γιος του Χρήστου Σκανδάμη, γόνου της σημαντικής οικογένειας Στεφανόπουλου. Αδελφός του ήταν ο Ιωάννης Στεφανόπουλος και ανίψια του οι Ανδρέας, Χρήστος και Ιωάννης Στεφανόπουλος. Εξελέγη πρώτη φορά βουλευτής Ηλείας στις εκλογές του 1844 και επανεξελέγη σε αυτές του 1847, του 1850, του 1853, του 1856, του 1861, του 1862, του 1868, του 1872, του 1873, του 1874, του 1881, του 1885 και του 1887.

Αντίπαλη πολιτική οικογένεια αποτελούσε αυτή των Αυγερινών. Τα τελευταία χρόνια ήταν υποστηρικτής της πολιτικής του Χαρίλαου Τρικούπη, ο οποίος μάλιστα τον υπέδειξε και πρόεδρο της βουλής των Ελλήνων για την έκτακτη σύνοδο του 1886.

Απεβίωσε στις 7 Νοεμβρίου του 1887 εν ενεργεία βουλευτής.

## Πηγές



Κατηγορία:Βουλευτές Ηλείας
Στεφανος
Νόμος του Σαρλ

Ο **νόμος τού Charles** (ή **νόμος της ισόχωρης μεταβολής**) λέει πως η πίεση P είναι ανάλογη της απόλυτης θερμοκρασίας T μιας ορισμένης ποσότητας ιδανικού αερίου, υπό την προϋπόθεση ο όγκος να είναι σταθερός (V=σταθ.). 

{P \over T}={nR \over V} =σταθ.

όπου \;n ο αριθμός των γραμμομορίων τού αερίου και\;R η παγκόσμια σταθερά των ιδανικών αερίων, που στο διεθνές σύστημα μονάδων (S.I) έχει τιμή

R=8,314  \frac{Joule}{mole\cdot {}^o\!K}

Αν ορισμένη ποσότητα ιδανικού αερίου μεταβαίνει ισόχωρα (V=σταθ.) από την θερμοδυναμική κατάσταση \; A(P_A, V, T_A) στην κατάσταση 
\;B(P_B, V, T_B), τότε ισχύει η σχέση:

{P_A \over T_A}={P_B \over T_B}

Ο νόμος του Charles, όπως και οι άλλοι νόμοι των αερίων, ισχύει επακριβώς για ιδανικά αέρια. Οι νόμοι όμως μπορούν να εφαρμοστούν σαν καλή προσέγγιση και σε πραγματικά αέρια -αρκεί να είναι σχετικά θερμά και αραιά, (αν εξαιρέσουμε ακραίες καταστάσεις, σχεδόν πάντοτε).

## Δείτε επίσης
* Ζακ Σαρλ
* Νόμος του Μπόιλ
* Νόμος Γκαι-Λυσάκ

Κατηγορία:Νόμοι των αερίων
Σύμπλεγμα (ψυχολογία)

**Σύμπλεγμα** ονομάζεται το σύνολο συνειρμών ή παρορμήσεων που συνδέονται ασυνείδητα από το άτομο με ένα συγκεκριμένο θέμα και επηρεάζουν τη συμπεριφορά του. Ορίζεται ως ένα είδος νεύρωσης, το οποίο αναγκάζει το άτομο σε διαφορετική από τη φυσιολογική συμπεριφορά. Ο όρος χρησιμοποιήθηκε για πρώτη φορά από τον ψυχολόγο Καρλ Γιουνγκ, μαθητή του Σίγκμουντ Φρόυντ. Χρησιμοποιείται κυρίως από την ψυχολογία βάθους. Γνωστά συμπλέγματα είναι το Οιδιπόδειο σύμπλεγμα, το σύμπλεγμα της Ηλέκτρας, το σύμπλεγμα ανωτερότητας ή κατωτερότητας. Στην καθημερινή γλώσσα χρησιμοποιείται και ο ξένος όρος **κόμπλεξ**.

Κατηγορία:Ψυχαναλυτική ορολογία
Κατηγορία:Αναλυτική ψυχολογία
Ανδρέας Στεφανόπουλος

Ο **Ανδρέας Στεφανόπουλος** (1860 - 1938) ήταν Έλληνας πολιτικός από τον Πύργο Ηλείας, που είχε εκλεγεί πολλές φορές βουλευτής, γερουσιαστής και είχε λάβει δυο φορές τη θέση υπουργού.

Γεννήθηκε στον Πύργο Ηλείας και ήταν γιος του Ιωάννη Στεφανόπουλου, βουλευτή Ηλείας και γόνου της αρχοντικής οικογένειας των Στεφανοπουλέων. Σπούδασε νομικά και πολιτικές επιστήμες στην Αθήνα και στο Παρίσι και από νωρίς ασχολήθηκε με την πολιτική. Το 1892 εκλέχτηκε βουλευτής Ηλείας με το κόμμα του Χαρίλαου Τρικούπη και από τότε εκλεγόταν συνεχώς μέχρι το 1929. Από τότε εκλεγόταν γερουσιαστής, θέση στην οποία παρέμεινε μέχρι το 1935, οπότε και η γερουσία καταργήθηκε. Διετέλεσε υπουργός Ναυτικών στην Κυβέρνηση Θεοτόκη Ιουνίου 1903 και επί των Εκκλησιαστικών και της Δημοσίας Εκπαιδεύσεως στην Κυβέρνηση Γεωργίου Θεοτόκη 1905.

Απεβίωσε το 1938. Αδελφός του ήταν ο Χρήστος Στεφανόπουλος. Ήταν ανιψιός του Στέφανου Χ. Στεφανόπουλου (πρεβύτερου) και θείος του Βασίλειου Στεφανόπουλου.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Ηλείας
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Ανδρεας
Στέφανος Στεφανόπουλος

Με το ονοματεπώνυμο **Στέφανος Στεφανόπουλος** μπορεί να αναφέρεται κάποιο από τα εξής πρόσωπα:
* Ο Στέφανος Στεφανόπουλος (πρεσβύτερος) (1820 -1887), βουλευτής Ηλείας και πρόεδρος της βουλής των Ελλήνων
* Ο Στέφανος Χ. Στεφανόπουλος (1898 - 4 Οκτωβρίου 1982), Έλληνας πολιτικός και πρωθυπουργός της Ελλάδας
* Ο Στέφανος Β. Στεφανόπουλος (1946 - 2004), Έλληνας πολιτικός και πανεπιστημιακός.
Ζαχαροπλαστείο Τσίτας

Το **Ζαχαροπλαστείο-Καφεστιατόριο Τσίτας** ήταν ένα από τα σημαντικότερα καταστήματα του είδους στην Αθήνα του Μεσοπολέμου και των δεκαετιών μετά τον Β' Παγκόσμιο Πόλεμο, μαζί με τα ζαχαροπλαστεία «Φλόκας», «Ζώναρς» και «Ρωσικόν».

Ιδρύθηκε το 1888 από τον Ευάγγελο Γ. Γερακάκη και τον Κωνσταντίνο Τσίτα, αρχικά ως αρτοποιείο.

Τα πρώτα χρόνια η επιχείρηση λειτούργησε στην οδό Σταδίου. Κατόπιν αγοράστηκε οικόπεδο στην οδό Πανεπιστημίου (Πανεπιστημίου 57 κατά την παλαιά αρίθμηση - σήμερα στο 43), απέναντι από την Εθνική Βιβλιοθήκη, όπου και λειτούργησε από το 1906 μέχρι το 1968, υπό την επωνυμία "Κ. Τσίτας - Αφοί Γερακάκη Ο.Ε.".

Τη δεκαετία του 1930 η επιχείρηση στεγασθηκε σε ιδιόκτητο νεόδμητο κτήριο.

Λόγω της κεντρικής του θέσης, του μεγέθους του και της ποικιλίας των προσφορών του, το κατάστημα αποτελούσε για τους Αθηναίους, που εκτελούσαν τις εργασίες τους στο κέντρο της πόλης, συνηθισμένη στάση για καφέ, φαγητό και ποτό.

Ο τεχνολογικός εξοπλισμός του ήταν πρωτοποριακός για την εποχή: μηχανές εσπρέσσο, μηχανές ζύμωσης, μπλέντερ για φυσικούς χυμους..

Στην καλύτερή του εποχή το κατάστημα απασχολούσε 180 άτομα. Κατά τη διάρκεια της Κατοχής από τα γερμανικά στρατεύματα η επιχείρηση συμμετείχε ενεργά σε συσσίτια για τον λιμοκτονούντα πληθυσμό της Αθήνας, υποστηρίζοντας ταυτόχρονα τις οικογένειες των εργαζομένων σε αυτήν, καθώς και διαφυγόντες αγωνιστές της Αντίστασης.

Το 1945, έξι μήνες μετά την Απελευθέρωση, η επιχείρηση επαναλειτούργησε και ξαναστήθηκε από την οικογένεια Γερακάκη με δάνεια και πολλούς κόπους.

Ατυχή γεγονότα κατά το τέλος της δεκαετίας του '50 οδήγησαν στο κλείσιμο της επιχείρησης το 1968.

Μνεία στο κατάστημα "Τσίτας" κάνει ο συνθέτης και τραγουδιστής Λουκιανός Κηλαηδόνης στο τραγούδι του "The Fucking Fifties".

Σήμερα, στη θέση του καταστήματος, σε κτήριο που κτίσθηκε το 1975, στεγάζονται γραφεία της τράπεζας Alpha Bank.

## Παραπομπές


Κατηγορία:Χώροι εστίασης στην Αθήνα
Αρχιερέας

Ο **αρχιερέας** είναι ιερατικό αξίωμα στον Ιουδαϊσμό και τον Χριστιανισμό.

Στον Ιουδαϊσμό έπαψε να υφίσταται με την καταστροφή του Ναού της Ιερουσαλήμ, ενώ στις παραδοσιακές χριστιανικές Εκκλησίες το αξίωμα του αρχιερέα ταυτίζεται με του επισκόπου.

Κατηγορία:Θρησκευτικοί τίτλοι και βαθμοί
Νικόλ Έγκερτ

Η **Νικόλ Ελίζαμπεθ Έγκερτ** (*Nicole Elizabeth Eggert*, 13 Ιανουαρίου 1972) είναι Αμερικανίδα ηθοποιός που έγινε γνωστή ερμηνεύοντας το ρόλο της *Σάμερ Κουίν* στην επιτυχημένη τηλεοπτική σειρά *[[Baywatch]]*.

## Βιογραφία
Η Νικόλ γεννήθηκε στο Γκλέντεϊλ της Καλιφόρνια από πατέρα Γερμανό και μητέρα Αγγλίδα. Η πορεία της προς τη διασημότητα ξεκίνησε από πολύ μικρή ηλικία όταν η μητέρα της άρχισε δηλώνει συμμετοχές σε διαγωνισμούς ομορφιάς. Σε ηλικία 5 ετών στέφθηκε *Μις Υφήλιος* στην κατηγορία παιδιών, ενώ ένας ατζέντης που την είδε της προσέφερε δουλειά σε ένα διαφημιστικό για το σαμπουάν Johnson & Johnson.

Το 1981, σε ηλικία μόλις 8 ετών, έπαιξε στην ταινία *Rich and Famous* δίπλα στις Ζακλίν Μπισέ και Κάντις Μπέργκεν. Ακολούθησαν εμφανίσεις στην τηλεόραση και στον κινηματογράφο, με πιο επιτυχημένες τις συμμετοχές της στις σειρές *Charles in Charge* (1987-1990) και *Baywatch* (1992-1994). Το 1995 φωτογραφήθηκε για το εξώφυλλο του πρώτου άλμπουμ του Σούγκαρ Ρέι, *Lemonade and Brownies*.

Η Νικόλ διατηρούσε πολυετή σχέση με τον ηθοποιό Κόρεϊ Χάιμ (με τον οποίο συμπρωταγωνίστησαν σε μια σειρά ταινιών) αλλά τελικά παντρεύτηκε τον Τζάστιν Χέργουικ το 2000. Έχουν μια κόρη, τη Ντάιλιν, γεννημένη το 1998.

## Άλλα στοιχεία
* Έχει ύψος 1,60 μ., ξανθά μαλλιά και γαλανά μάτια.
* Λίγο πριν ξεκινήσει να εμφανίζεται στο Baywatch έκανε επέμβαση αύξησης στήθους.
* Έχει τατουάζ που περιβάλει τον δεξιό της αστράγαλο.

## Επιλεγμένη Φιλμογραφία
**Stan Lee's Lightspeed* (2006)
**What Lies Above* (2004)  
**Decoys* (2004)   
**Thank You, Good Night* (2001)  
**Triangle Square* (2001)  
**Submerged* (2000)   
**Sleeping Beauties* (1999)  
**Siberia* (1998)  
**Pink as the Day She Was Born* (1997)  
**Bartender* (1997)   
**The Price of Kissing* (1997)  
**Melissa* (1995)   
**Amanda and the Alien* (1995)   
**The Demolitionist* (1995)  
**Anything for Love* (1993)   
**Blown Away* (1992)
**The Double 0 Kid* (1992)   
**The Haunting of Morella* (1990)
**Kinjite: Forbidden Subjects* (1989)    
**Omega Syndrome* (1987)
**The Clan of the Cave Bear* (1986)
**Hambone and Hillie* (1984)
**Someday You'll Find Her, Charlie Brown* (1981)
**Rich and Famous* (1981)

## Παραπομπές


## Εξωτερικοί σύνδεσμοι

* Η Νικόλ στην IMDb
* Ενδιαφέροντα στοιχεία για τη Νικόλ

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Γραμμοάτομο

Το **γραμμοάτομο** (gr-at) ενός χημικού στοιχείου είναι ποσότητα από το στοιχείο μετρημένη σε γραμμάρια, ίση με την τιμή της σχετικής ατομικής μάζας **A<sub>r</sub>**  του στοιχείου (παλαιότερη ονομασία της σχετικής ατομικής μάζας ήταν ατομικό βάρος πού όμως εγκαταλείπεται λόγω σύγχυσης πού μπορεί να δημιουργηθεί αφού δεν είναι βάρος).
Γιά παράδειγμα η σχετική ατομική μάζα τού Οξυγόνου είναι 16, άρα το γραμμοάτομο τού Οξυγόνου είναι ποσότητα μάζας 16 γραμμαρίων.

Το γραμμοάτομο οποιουδήποτε στοιχείου περιέχει τόσα ατομα όσος είναι ο αριθμός Avogadro (*Ν*Α) δηλαδή 6,0252·1023 άτομα.

Σύμφωνα λοιπόν με το τελευταίο μπορούμε να ορίσουμε με ένα άλλο τρόπο το γραμμοάτομο ενός στοιχείου, αν πούμε ότι αυτό είναι μάζα τόσων ατόμων όσα δηλώνει ο αριθμός Avogadro.

Το γραμμοάτομο θεωρείται σήμερα ξεπερασμένος όρος, έχοντας αντικατασταθεί από το mole.

Κατηγορία:Στοιχειομετρία
Κατηγορία:Μάζα
Κατηγορία:Μονάδες μέτρησης
Ο γύρος του κόσμου σε 80 ημέρες

***Ο γύρος του κόσμου σε 80 ημέρες*** είναι μυθιστόρημα του Ιούλιου Βερν, το οποίο εκδόθηκε το 1873.

## Υπόθεση
Ο Φιλέας Φόγκ ήταν ένας πλούσιος εκκεντρικός τζέντλεμαν, ο οποίος είχε πολλές φαεινές ιδέες. Κάποια μέρα, στη Λέσχη Ριφόρμ, στο Λονδίνο, όπου και περνούσε το μεγαλύτερο μέρος της ημέρας του, εξ αφορμής μια συζήτησης, στοιχημάτισε για 20.000 λίρες πως μπορεί να κάνει τον γύρο του κόσμου σε 80 μέρες.  Και έτσι ξεκίνησε το ταξίδι, μαζί με τον υπηρέτη του, Πασπαρτού, τον οποίο είχε προσλάβει λίγες ώρες νωρίτερα. Κατά τη διάρκεια του ταξιδιού του, παρακολουθείται στενά, χωρίς ο ίδιος να το γνωρίζει, από τον επιθεωρητή Φιξ, ο οποίος υποπτεύεται τον Φογκ ως δράστη μιας ληστείας που σημειώθηκε σε τράπεζα του Λονδίνου. 

Η διαδρομή που θα ακολουθούσε ήταν η εξής: 

*Λοvδίνο - Σουέζ, μέσω Μοντ Σενί (Mont-Cenis) και Μπρίντεζι σιδηροδρομικώς και ατμοπλοϊκώς (7 ημέρες) 
*Σουέζ - Βομβάη, ατμοπλοϊκώς (13 ημέρες) 
*Βομβάη - Καλκούτα, σιδηροδρομικώς (3 ημέρες) 
*Καλκούτα - Χονγκ Κονγκ, ατμοπλοϊκώς (13 ημέρες)
*Χονγκ Κονγκ - Γιοκοχάμα (Ιαπωνία), ατμοπλοϊκώς (6 ημέρες)    
*Γιοκοχάμα - Σαν Φρανσίσκο, ατμοπλοϊκώς (22 ημέρες)
*Σαν Φρανσίσκο - Νέα Υόρκη, σιδηροδρομικώς (7 ημέρες)
*Νέα Υόρκη - Λονδίνο, ατμοπλοϊκώς και σιδηροδρομικώς (9 ημέρες)....Σύνολο 80 ημέρες.   
thumb|left|300px|Ο χάρτης του ταξιδιού γύρω από τον κόσμο, όπως περιγράφεται στο μυθιστόρημα, που έκαναν ο Φογκ και οι φίλοι του.

Στις Ινδίες σώζει και παίρνει μαζί του τη νεαρή χήρα πριγκίπισσα Αούντα από φανατικούς που θέλουν να την κάψουν ζωντανή μαζί με την σορό του συζύγου της, κατά τα τοπικά θρησκευτικά ήθη. Τελικά γυρίζει στο Λονδίνο, νομίζοντας ότι είχε χάσει το στοίχημα, καθώς είχε την εντύπωση ότι γύρισε λίγα λεπτά αργότερα. Όμως, την άλλη μέρα συνειδητοποίησε ότι είχε φτάσει μία μέρα νωρίτερα και, ένα λεπτό πριν λήξει η προθεσμία του, πηγαίνει στη Λέσχη και κερδίζει το στοίχημα. Στο τέλος έμαθε ότι αντί να φτάσει στις 21 Δεκεμβρίου, δηλαδή την 80ή μέρα, έφτασε μία μέρα νωρίτερα, λόγω του ότι, ταξιδεύοντας από τα δυτικά προς τα ανατολικά, δηλαδή μαζί με την πορεία περιστροφής της Γης, κέρδισε μία ημέρα που δεν είχε υπολογίσει. Μετά από όλα αυτά, η πριγκίπισσα Αούντα γίνεται σύζυγός του.

## Παραπομπές


## Βιβλιογραφία

# Νεώτερον Εγκυκλοπαιδικόν Λεξικόν ΗΛΙΟΥ, 1977, Τόμος ΣΤ, Σελ.178, Ο Γύρος της γης εις 80 ημέρας.

Κατηγορία:Μυθιστορήματα του Ιουλίου Βερν
Κατηγορία:Μυθιστορήματα που έγιναν ταινίες
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν βιντεοπαιχνίδια
Κατηγορία:Μυθιστορήματα που έγιναν κόμικς
Αρχαία Αγορά της Αθήνας

[μικρογραφία|300px|Η Αρχαία Αγορά της Αθήνας. Διακρίνεται ο [Ναός του Ηφαίστου στα αριστερά, η στοά του Αττάλου στα δεξιά και δίπλα της η οδός των Παναθηναίων. Στο κέντρο προς τα κάτω διακρίνεται ο Ναός Αγίων Αποστόλων Σολάκη, εκκλησία μεσοβυζαντινής περιόδου.]]
Η **Αρχαία Αγορά της Αθήνας**  είναι ο ανοικτός χώρος που βρίσκεται εγγύτατα και βορειοδυτικά της Ακρόπολης. Στην αρχαιότητα αποτελούσε διοικητικό, φιλοσοφικό, εκπαιδευτικό, κοινωνικό, πολιτιστικό και κυρίως το οικονομικό κέντρο της πόλης. Την Αρχαία Αγορά διέσχιζε η Οδός των Παναθηναίων από την οποία διερχόταν η μεγάλη πομπή προς την Ακρόπολη κατά την διάρκεια των εορτασμών των Παναθηναίων που θέσπισε ο Πεισίστρατος και τελούνταν το τρίτο έτος κάθε Ολυμπιάδας. 

## Γενικά
μικρογραφία
Αρχικά, από την προϊστορική εποχή (3500 π.Χ), ήταν χώρος κατοίκησης και ταφής  ενώ απέκτησε την μετέπειτα χρήση του ως δημόσιος χώρος, κατά την έννοια του όρου, (αγορά 
Ancient Agora of Athens6.jpg|
Agora of Athens 2.jpg|
Stoa d'Attale.jpg|
Ancient Agora of Athens 4.jpg|
Ancient Agora of Athens 3.jpg|
Ancient Agora of Athens 2.jpg|


## Δείτε Επίσης
* Αρχαιολογικό Μουσείο Αρχαίας Αγοράς

## Παραπομπές


## Βιβλιογραφία
* Μοναστηράκι - Πλάκα, Άρτεμις Σκουμπουρδή

## Πηγές
**«Πολεοδομική εξέλιξις των Αθηνών»*, Ι.Τραυλός, εκδ. Καπόν, Αθήνα 2005.
**«Παυσανίου Αττικά»*, Νικόλαος Παπαχατζής, Εκδοτική Αθηνών, Αθήνα 2004
**«Αρχαία Αγορά της Αθήνας-Άρειος Πάγος»*, εκδ. Ένωση Φίλων Ακροπόλεως-Υπουργείο Πολιτισμού, Αθήνα 2004
*Ανασκαφές στην Αγορά
*Μνημεία της Αθήνας

## Εξωτερικοί σύνδεσμοι

*Ανασκαφές στην Αγορά
*Τρισδιάστατη αναπαράσταση των μνημείων της Αθήνας από το 1600π.Χ. μέχρι τον 19ο αιώνα.
*Η Αγορά της Αθήνας από το Υπουργείο Πολιτισμού 
*Μνημεία της Αθήνας
*Πληροφορίες για την αγορά και τα κτήριά της από το ΙΜΕ
*Αμερικανική Σχολή Κλασικών Σπουδών στην Αθήνα
Βικτωρία

Το όνομα **Βικτωρία** ή **Βικτόρια** ή **Βικτώρια** μπορεί να αναφέρεται: 

## Βικτώρια

* Στη θεά της ρωμαϊκής μυθολογίας Βικτώρια (μυθολογία), αντίστοιχη της Νίκης στην ελληνική μυθολογία.
* Στη Βικτώρια (Αυστραλία), μία από τις έξι πολιτείες της Αυστραλίας.
* Στο νησί Βικτώρια, στον Καναδά.
* Στο νησί Βικτώρια, των Ρωσικών Αρκτικών Νήσων. 
* Στο έργο του Κνουτ Χάμσουν, Βικτώρια.

## Βικτόρια
* Στο πλοίο Βικτόρια (πλοίο) με το οποίο ο Μαγγελάνος έκανε το γύρο του κόσμου.
* Στη Λίμνη Βικτόρια, στην Αφρική. 
* Στη Βικτώρια (Λαμπουάν), μια πόλη της Μαλαισίας.
* Στην Ισπανική πόλη Βικτόρια-Γκαστέιζ.
* Στη Βικτόρια, Ινδιάνα, μια κωμόπολη στην Ινδιάνα των ΗΠΑ.
* Στη Βικτόρια, Τέξας, μια κωμόπολη στο Τέξας των ΗΠΑ.
* Στη Βικτόρια, Βιρτζίνια, μια κωμόπολη στην Βιρτζίνια των ΗΠΑ,
* Στη Βικτόρια, Γρενάδα, ένα χωριό της Γρενάδας.
* Στη Βικτόρια, Χιλή, μια πόλη στην επαρχία Μαλλέκο, Χιλή.
* Στη Βικτόρια, Μάλτα, ένα χωριό στο νησί Γκόζο, Μάλτα.
* Στη Βικτόρια, Χονγκ Κονγκ, την πρωτεύουσα του Χονγκ Κονγκ στην Κίνα.

## Βικτωρία
* Στη Βικτώρια (Βρετανική Κολομβία), πόλη του Καναδά.
* Στους Καταρράκτες Βικτωρίας, του ποταμού Ζαμβέζη, στην Αφρική.
* Στη Βασίλισσα Βικτώρια του Ηνωμένου Βασιλείου.
* Στο σταθμό Σταθμός Βικτώρια (Μετρό Αθήνας) του μετρό της Αθήνας και στην ομώνυμη πλατεία.
* Στον Πύργο της Βικτωρίας, μνημείο στο Σαιν-Πιέρ-Πορ του Γκέρνσεϊ, στις Αγγλονορμανδικές Νήσους της Μάγχης.

Το όνομα έχει δοθεί σε πολλά ακόμα τοπωνύμια προς τιμή της βασίλισσας. Επίσης χρησιμοποιείται και ως μικρό γυναικείο όνομα.
Ευρυβιάδης

Ο **Ευρυβιάδης** ήταν στην αρχαιότητα ναύαρχος των Σπαρτιατών, γιος του Ευρυκλείδους. Έζησε τον 5ο αιώνα π.Χ. Παρόλο που δεν ήταν μήτε βασιλιάς μήτε από βασιλικό γένος, η Σπάρτη του ανέθεσε, όταν εισέβαλε ο Ξέρξης (480 π.Χ.), την αρχηγία του σπαρτιατικού στόλου. Μολονότι ο σπαρτιατικός στόλος είχε μόνο 10 τριήρεις στο Αρτεμίσιο και 16 στη Σαλαμίνα, ο Ευρυβιάδης είχε το αξίωμα του αρχιναυάρχου όλων των ελληνικών ναυτικών δυνάμεων. 

Είχε ασθενή χαρακτήρα και περιορισμένη αντίληψη και τον παρέσυραν άλλοτε ο Θεμιστοκλής και άλλοτε ο Αδείμαντος, ναύαρχος των Κορινθίων. Για να μείνει και να ναυμαχήσει στο Αρτεμίσιο, ο Θεμιστοκλής τον δωροδόκησε αντί 5 ταλάντων (και ο Αδείμαντος αντί 3 άλλων), από τα 30 τάλαντα που πρόσφεραν οι Ευβοείς στον Αθηναίο ναύαρχο. Στο πολεμικό συμβούλιο που έγινε πριν από την ναυμαχία της Σαλαμίνας, ύψωσε το ραβδί του για να χτυπήσει τον Θεμιστοκλή, επειδή ο τελευταίος επέμενε να μείνει ο ελληνικός στόλος εκεί και να πολεμήσει τον περσικό. Τότε ο Θεμιστοκλής του απάντησε με το παροιμιώδες: "Πάταξον μεν, άκουσον δε!".

Μετά το τέλος της σύγκρουσης, στον Ευρυβιάδη απονεμήθηκε, με επιμονή των Λακεδαιμονίων και άλλων Πελοποννησίων, το αριστείο της ανδρείας, ενώ στον Θεμιστοκλή μόνο το βραβείο σοφίας και δεξιότητας.   

## Παραπομπές


## Πηγές
*Πλουτάρχου ''Βίοι παράλληλοι''
*Ηρόδοτου ''Ιστορίαι'', Βιβλίο Η', Ουρανία
*Barron, J.P The Cambridge Ancient History, Αθήνα, 2005
*Burn, Persian and the Greeks, London, 1962
*Cartledge Paul, The Spartans. An epic history, London, 2002

Κατηγορία:Αρχαίοι Έλληνες στρατηγοί
Κατηγορία:Αρχαίοι Σπαρτιάτες
Κατηγορία:Πρωταγωνιστές των Περσικών Πολέμων
Αρτεμίσιο Εύβοιας

To **Αρτεμίσιο** είναι οικισμός της Στερεάς Ελλάδας στην Περιφερειακή Ενότητα Εύβοιας.

## Γενικά στοιχεία
Το Αρτεμίσιο βρίσκεται στη βόρεια Εύβοια, δίπλα στην παραλία του διαύλου των Ωρεών και δυτικά του ακρωτηρίου Αρτεμίσιο. Απέχει περίπου 122 χιλιόμετρα βορειοδυτικά από τη Χαλκίδα και 20 βόρεια από την Ιστιαία (έδρα του δήμου). Ο πληθυσμός του, σύμφωνα με την απογραφή του 2011, ανέρχεται σε 392 κατοίκους.

Το **ακρωτήριο Αρτεμίσιο** είναι γνωστό από την αρχαιότητα λόγω της γνωστής ναυμαχίας, που πραγματοποιήθηκε κατά τη διάρκεια των Περσικών Πολέμων.

Η ονομασία του μέχρι το 1926 ήταν *Κουρμπάτσι*, ονομασία που προέρχεται από το τουρκικό *kırbaç* που σημαίνει μαστίγιο.

Μέχρι το 2010 ανήκε στον Δήμο Αρτεμισίου του νομού Ευβοίας και το 2011 σύμφωνα με το Σχέδιο Καλλικράτης συγχωνεύτηκε στον νέο Δήμο Ιστιαίας - Αιδηψού.

Στο Αρτεμίσιο έζησε ο Έλληνας ποιητής, πεζογράφος και δημοσιογράφος Γεώργιος Δροσίνης.

## Παραπομπές


Κατηγορία:Ακρωτήρια της Ελλάδας
Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Μπόριο

Το χημικό στοιχείο **μπόριο** είναι μέταλλο με ατομικό αριθμό 107 και ατομικό βάρος 264. Είναι συνθετικό στοιχείο, με πιο σταθερό ισότοπο το Bh-267 και με χρόνο ημιζωής 22 sec. Το σύμβολό του είναι *Bh*.

## Ιστορικά στοιχεία
Συντέθηκε το 1976 από μια ομάδα  Σοβιετικών με επικεφαλής τον Γιούρι Ογκανεσιάν στο Κοινό Ινστιτούτο Πυρηνικών Ερευνών στην Ντουμπνά, όπου παρασκευάστηκε το ισότοπο 261Bh με χρόνο ημιζωής 1-2 msec (πιο πρόσφατα στοιχεία έδειχναν χρόνο ημιζωής γύρω στα 10 msec). Αυτό το πέτυχαν βομβαρδίζοντας βισμούθιο-204 με βαρείς πυρήνες χρωμίου-54.

Το 1981 μια Γερμανική ερευνητική ομάδα με επικεφαλής τους Peter Armbruster και Gottfried Munzenberg στο Gesellschaft fur Schwerionenforschung (Ινστιτούτο για την έρευνα βαρέων ιόντων) στο Ντάρμσταντ επιβεβαίωσε τα αποτελέσματα της σοβιετικής ομάδας καταφέρνοντας να παράγει μπόριο, αυτή τη φορά με μεγαλύτερο χρόνο ημιζωής, το Bh-262.

Οι Γερμανοί πρότειναν το όνομα **νιλσμπόριο** (nielsbohrium) με σύμβολο *Ns* προς τιμή του Δανού φυσικού Νιλς Μπορ. Οι Σοβιετικοί πρότειναν το όνομα που δόθηκε στο στοιχείο 105 (ντούμπνιο).

Υπήρξε μια διαμάχη σχετικά με τα ονόματα των νεοανακαλυφθέντων στοιχείων που είχαν ατομικούς αριθμούς από το 101 έως το 109. Η IUPAC υιοθέτησε, σαν προσωρινό συστηματικό όνομα στοιχείου, το όνομα **ουννιλσέπτιο** (*unnilseptium*, ΔΦΑ: , με σύμβολο *Uns*). Το 1994 μια επιτροπή της IUPAC πρότεινε το στοιχείο 107 να ονομαστεί Bohrium, καθώς αυτό ταίριαζε με τα ονόματα άλλων στοιχείων που τιμούν πρόσωπα, στα οποία μόνο το επώνυμο λαμβανόταν υπόψη. Αντιτάχθηκαν πολλοί που ανησυχούσαν για το ότι θα επικρατήσει σύγχυση με το όνομα του βορίου (Boron). Τελικά, το 1997 αναγνωρίστηκε παγκοσμίως το όνομα *Bohrium* (ελληνικά *μπόριο*) για το στοιχείο 107.

## Παραπομπές


## Εξωτερικοί σύνδεσμοι
* 
* 

Κατηγορία:Στοιχεία μετάπτωσης
Κατηγορία:Χημικά στοιχεία
Βύθισμα

Το **βύθισμα** ενός πλοίου είναι η απόσταση της εμφόρτου ισάλου γραμμής (η γραμμή όπου το πλοίο αγγίζει το νερό) από τη βασική γραμμή. Λέγεται αλλιώς έμφορτο ή μέσο βύθισμα. Μαζί με το μήκος και το πλάτος αποτελεί ένα από τα κύρια χαρακτηριστικά ενός πλοίου που χρησιμεύουν για να διαπιστώσει κανείς αν ένα πλοίο μπορεί να προσεγγίσει σε κάποιο λιμάνι ή να διέλθει κάποιο αμφίγειο, (δίαυλο, διώρυγα ή στενά).

Το βύθισμα ενός εμπορικού πλοίου διακρίνεται γενικά σε έμφορτο (πλήρους φόρτου), έρματος ή άφορτο (κενό φορτίου), και ειδικότερα σε πρωραίο, πρυμναίο και μέσο βύθισμα, εκ των οποίων και προσδιορίζεται η συγκεκριμένη διαγωγή πλοίου ή ζυγοστάθμιση πλοίου.

*Το βύθισμα πλοίου μετριέται σε πόδια ή μέτρα. Το βύθισμα των πολεμικών πλοίων εκτός των οπλιταγωγών, οχηματαγωγών, αρματαγωγών και δεξαμενοπλοίων είναι πάντα σταθερό σε πλήρες φόρτου (καυσίμων και πυρομαχικών).

## Δείτε επίσης
*Γραμμή φόρτωσηςhi
*Ύψος εξάλων
*Βαθυμετρία

Κατηγορία:Φόρτωση πλοίου
Κατηγορία:Πλοίο
Ρόκυ ΙΙ

Ο ***Ρόκυ Νο 2*** είναι Αμερικανική κινηματογραφική ταινία του 1979 σε σενάριο και σκηνοθεσία του Σιλβέστερ Σταλόνε, ο οποίος επίσης και πρωταγωνιστεί. Αποτελεί συνέχεια της πρώτης ταινίας *[[Ρόκυ]]*.

## Πλοκή

Ο αγώνας του Ρόκυ και του Απόλο Κριντ, λήγει ισόπαλος, αφήνοντας τον πρωταθλητή να νιώθει πως έχει ταπεινωθεί από έναν ερασιτέχνη. Ο Απόλο με κάθε μέσο ζητάει ρεβάνς από τον Ρόκυ, όπου εκεί κατά την γνώμη του θα κριθεί ποιος είναι ο καλύτερος. Ο Ρόκυ από την άλλη, θέλει αρχικά να έχει μια ήσυχη ζωή με την σύζυγο του, Άντριαν, η οποία είναι έγκυος. Τελικά, λόγω των συνθηκών, πείθεται και ανεβαίνει στο ρινγκ για την πολυαναμενόμενη ρεβάνς με τον παγκόσμιο πρωταθλητή.

## Διανομή ρόλων
*Σιλβέστερ Σταλόνε ως Ρόκι Μπαλμπόα
*Τάλια Σάιρ ως Άντριαν Πενίνο
*Μπαρτ Γιάνγκ ως Πόλι Πενίνο
*Καρλ Γουέδερς ως Απόλο Κριντ
*Σίλβια Μιλς ως Μαίρη Αν Κριντ
*Μπέρτζες Μέρεντιθ ως Μίκι Γκόλντμιλ

## Παραπομπές


## Εξωτερικοί σύνδεσμοι
*

Κατηγορία:Rocky
Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1979
Κατηγορία:Αγγλόφωνες ταινίες
Κατηγορία:Αμερικανικές αθλητικές ταινίες
Κατηγορία:Πυγμαχικές ταινίες
Κατηγορία:Ταινίες παραγωγής United Artists
Κατηγορία:Ταινίες σίκουελ
Κατηγορία:Ταινίες γυρισμένες στην Πενσυλβάνια
Κατηγορία:Ταινίες γυρισμένες στο Λος Άντζελες
Μακεδονικός γάμος

Το ***Μακεδονικός γάμος*** είναι ελληνική ασπρόμαυρη ταινία μικρού μήκους παραγωγής 1960.

* **Είδος:** ντοκιμαντέρ
* **Χρώμα:** ασπρόμαυρο
* **Φωτογραφία:** *[[Ιάκωβος Παϊρίδης]]*
* **Μοντάζ:** *[[Τάκης Κανελλόπουλος]]*
* **Κόστος:** 80.000 δραχμές

## Υπόθεση
Ένας παραδοσιακός δυτικός μακεδονικός γάμος. Ήθη και έθιμα του γάμου στη Δυτική Μακεδονία. Η ταινία γυρίστηκε στο Βελβεντό της Κοζάνης.

## Βραβεία

* Βραβείο καλύτερης ταινίας μικρού μήκους στο Φεστιβάλ Κινηματογράφου Θεσσαλονίκης 1960.
* Α' βραβείο στο Φεστιβάλ Βελιγραδίου.
## Παραπομπές

## Εξωτερικοί σύνδεσμοι
*
*Η  ταινία στο youtube

Κατηγορία:Ελληνικά ντοκιμαντέρ
Κατηγορία:Ελληνικές ταινίες μικρού μήκους
Κατηγορία:Ελληνικές ασπρόμαυρες ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες του 1960
Αλέξανδρος Νιέφσκι (αποσαφήνιση)

Η ονομασία **Αλέξανδρος Νιέφσκι** μπορεί να αναφέρεται στα παρακάτω λήμματα:

* Αλέξανδρος Νιέφσκι, ιστορική προσωπικότητα της Ρωσίας κατά το 13ο αιώνα.
* Αλέξανδρος Νιέφσκι (ταινία), επική ταινία του Σεργκέι Αϊζενστάιν.
* Αλέξανδρος Νιέφσκι (Ιστιοφόρο), πολεμικό πλοίο που συμμετείχε στη Ναυμαχία του Ναυαρίνου.
Πέτρος Α΄ του Κουρτεναί

Ο **Πέτρος της Γαλλίας** ή **Πέτρος Α' του Κουρτεναί** (*Pierre Ier de Courtenay*, Σεπτέμβριος 1126 - 10 Απριλίου 1183) μέλος του Οίκου των Καπετιδών και γενάρχης του κλάδου των Καπετιδών-Κουρτεναί.

## Βιογραφία
Ήταν ο πέμπτος γιος του  Λουδοβίκου ΣΤ΄ του *Παχύ*, βασιλιά της Γαλλίας, από την δεύτερη σύζυγό του Αδελαΐδα του Μωριέν, κόρη του Ουμβέρτου Β΄ κόμη της Σαβοΐας. Μεγαλύτερος αδελφός του ήταν ο Λουδοβίκος Ζ΄ της Γαλλίας.

## Οικογένεια
Νυμφεύτηκε το 1150 την Ελισάβετ του Κουρτεναί (1127 - 1205), κόρη του Ρενώ κυρίου του Κουρτεναί, ιδρύοντας τον κλάδο των Καπετιδών-Κουρτεναί, που έβγαλε τους τελευταίους Λατίνους Αυτοκράτορες της Κωνσταντινούπολης. Παιδιά τους ήταν:
* Φίλιππος 1153-1186, απεβ. 33 ετών.
* Πέτρος Β΄  απεβ. 1219, Λατίνος αυτοκράτορας της Κωνσταντινούπολης λόγω της συζύγου του Γιολάντας της Φλάνδρας.
* κόρη γενν. 1156.
* Αλίκη 1160-1218 , παντρεύτηκε τον Αϋμέρ κόμη του Ανγκουλέμ από τον Οίκο τού Ταγιεφέρ.
** Ισαβέλλα του Ανγκουλέμ, παντρεύτηκε τον Ιωάννη της Αγγλίας.
* Ευσταθία 1162-1235 , παντρεύτηκε πρώτα τον Γουλιέλμο των Μπριέν (γιο τού Εράρ Β΄ του Μπριέν) και μετά τον Γουλιέλμο των Μπλουά-Σαμπλίτ 1ο πρίγκιπα της Αχαΐας.
* Κλημεντία γενν. 1164.
* Ροβέρτος 1166-1239, κύριος του Σαμπινιέλ.
* Γουλιέλμος 1168-1248, κύριος του Τανλαί.
* Ισαβέλλα 1169-μετά το 1194.
* Κωνσταντία 1170-1231.

## Πρόγονοι


## Παραπομπές


## Πηγές
*Weir, Alison (1999). Britain's Royal Family: A Complete Genealogy. London: The Bodley Head.
*Louda, Jirí (1999). Lines of Succession: Heraldry of the Royal Families of Europe, 2nd edition. London: Little, Brown and Company.
*Mosley, Charles (2003). Burke's Peerage, Baronetage & Knightage, 107th edition, 3 volumes. Burke's Peerage.

## Εξωτερικοί σύνδεσμοι
*Γενεαλογία Καπετιδών

Κατηγορία:Οίκος των Κουρτεναί
Κατηγορία:Οίκος των Καπετιδών
Θάσος (ταινία)

Το ***Θάσος*** είναι ελληνική ασπρόμαυρη ταινία μικρού μήκους παραγωγής 1961. Ήταν ένα ντοκιμαντέρ για το νησί Θάσος και είχε βραβευτεί στο Φεστιβάλ Κινηματογράφου της Μόσχας το 1961.

* **Είδος:** ντοκιμαντέρ
* **Χρώμα:** ασπρόμαυρο
* **Φωτογραφία:** *[[Τζέρυ Καλογεράτος]]*
* **Μοντάζ:** *[[Τάκης Κανελλόπουλος]]*
* **Κόστος:** 65.000 δραχμές

## Βραβεία

* Ειδικός Έπαινος στο Φεστιβάλ Κινηματογράφου της Μόσχας, το 1961.

Κατηγορία:Ελληνικά ντοκιμαντέρ
Κατηγορία:Ελληνικές ταινίες μικρού μήκους
Κατηγορία:Ελληνικές ασπρόμαυρες ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες του 1961
Κατηγορία:Θάσος
Σημαία του Λιβάνου

thumb|200px|Η σημαία του Λιβάνου. Λόγος σημαίας: 2:3

Η **[[σημαία]] του [[Λίβανος|Λιβάνου]]** ('علم لبنا στα αραβικά') αποτελείται από δύο κόκκινες οριζόντιες λωρίδες που περικλείουν μία άσπρη λωρίδα, η οποία είναι διπλάσια από την κόκκινη. Στο μέσο βρίσκεται ένας πράσινος κέδρος του Λιβάνου. Καθιερώθηκε στις 7 Δεκεμβρίου 1943. Η σύγχρονη σημαία σχεδιάστηκε για πρώτη φορά στην οικία κάποιων βουλευτών. Ο κέδρος πρέπει να είναι στο σύνολό του πράσινος. Είναι κοινό σφάλμα να ζωγραφίζονται τα κλαδιά του κέδρου καφέ ή μαύρα.

## Σύμβολα
Οι κόκκινες λωρίδες αποτελούν σύμβολο του αίματος που χύθηκε για την απελευθέρωση. Η λευκή λωρίδα συμβολίζει την ειρήνη και το άσπρο χιόνι που καλύπτει τα όρη του Λιβάνου. Ο πράσινος κέδρος του είδους: *Cedrus libani* συμβολίζει την αιωνιότητα και τη σταθερότητα. Αυτός ο κέδρος μνημονεύεται στη Βίβλο.

## Ιστορικές σημαίες

### Αρχαίες σημαίες του Λιβάνου

File:Phoenician Flag.png|Σημαία που χρησιμοποιήθηκε την εποχή των Φοινίκων (3000 π.Χ. – 200 μ. Χ.) (συμπεριλαμβάνει τις σημερινές Κύπρο, Συρία, Παλαιστίνη, Λίβανο και Τυνησία)
File:Flag of Kingdom of Jerusalem.svg|Βασίλειο της Ιερουσαλήμ 1099–1291
File:Flag of Afghanistan pre-1901.svg|Σημαία επί διακυβέρνησης του χαλιφάτου των Αββασιδών 750–1258
File:Tanukh flag.svg|Σημαία των Τανούχ 200 μ.Χ. – 400 μ.Χ.
Image:Flag of Lebanon (1918-1920).svg|Σημαία μετά την πτώση της Οθωμανικής Αυτοκρατορίας


### Σημαίες φυλών στο Μεσαίωνα

File:Jumblatian Flag.png|Φυλή Τζουμπλάτ
File:Abu Kanad Flag.svg|Φυλή Αμπού Κανάντ
File:Lamaite Flag.png|Σημαία των ηγεμόνων του Λαμέτ επί Μεσαίωνα


### Σημαίες σουλτανάτων και εμιράτων

File:Maanid Emirate Flag.svg|Εμιράτο Μαανίντ 1119–1697
File:Flag of Ayyubid Dynasty.svg|Δυναστεία Αγιουμπίντ προ του 1250
File:Mameluke Flag.svg|Σουλτανάτο των Μαμελούκων 1250 – 1517
File:Chehab Emirate flag.svg|Εμιράτο Τσεχάμπ 1697 – 1842


### Γαλλική εντολή του Λιβάνου

File:Flag of Lebanon during French Mandate (1920-1943).svg|Σημαία του Κράτους του Μείζονος Λιβάνου στη διάρκεια της Γαλλικής Εντολής 1920-1943
File:Flag of Lebanon during French Mandate (1920-1943) 2.svg|Σημαία του Κράτους του Μείζονος Λιβάνου στη διάρκεια της Γαλλικής Εντολής  1920–1943 (εναλλακτική)
File:Flag of Lebanon during French Mandate (1920-1943) 3.svg|Σημαία του Κράτους του Μείζονος Λιβάνου στη διάρκεια της Γαλλικής Εντολής  1920–1943 (εναλλακτική)


## Παραπομπές


Κατηγορία:Εθνικά σύμβολα του Λιβάνου
Λίβανος
Κατηγορία:Σημαίες της Ασίας
Εθνόσημο του Λιβάνου

right|thumb|Εθνόσημο του Λιβάνου
Το **[[εθνόσημο]] του [[Λίβανος|Λιβάνου]]** (αραβικά: شعار لبنان) αποτελείται από έναν θυρεό. Στο μέρος αυτού βρίσκεται ένας κέδρος του Λιβάνου, παρόμοιος με αυτόν που υπάρχει στη σημαία του Λιβάνου. Ο πράσινος κέδρος του είδους: *Cedrus libani* συμβολίζει την αιωνιότητα και τη σταθερότητα. Αυτός ο κέδρος μνημονεύεται στη Βίβλο.

## Παραπομπές



Κατηγορία:Εθνικά σύμβολα του Λιβάνου
Λιβανος
Αθανάσιος Γκελεστάθης

Ο **Αθανάσιος Γκελεστάθης** (Νοέμβριος 1922 - 6 Δεκεμβρίου 1982) ήταν Έλληνας ιατρός και πολιτικός. 

Γεννήθηκε στη Δεσφίνα της Φωκίδας τον Νοέμβριο του 1922. Σπούδασε ιατρική στο Πανεπιστήμιο Αθηνών. Η ανάμιξή του με την πολιτική ξεκινάει το 1946, στο γραφείο του πατέρα του ο οποίος ήταν πολιτευτής του Λαϊκού Κόμματος. Το 1951 εκλέχθηκε βουλευτής Φθιώτιδας και Φωκίδας, το 1952 βουλευτής Παρνασσίδας με το κόμμα Ελληνικός Συναγερμός, το 1956 επίσης Φθιώτιδας και Φωκίδας και στις εκλογές 1961 και 1964 βουλευτής Φωκίδας με το κόμμα της Ε.Ρ.Ε.. 

Το καλοκαίρι του 1967 συλλαμβάνεται και του απαγορεύεται η έξοδος από τη χώρα. Στις 13 Δεκεμβρίου του 1967, με το κίνημα του Βασιλιά, συλλαμβάνεται και του κοινοποιείται εκτόπιση για ένα χρόνο στη Σίφνο. 

Στις εκλογές, μετά τη μεταπολίτευση, του 1974 και 1977 επανεκλέχθηκε βουλευτής Φωκίδας με το κόμμα Νέα Δημοκρατία. Την περίοδο 1976-1977 διετέλεσε υφυπουργός Εσωτερικών. 

Υπήρξε επίσης μέλος του Ιατρικού Συλλόγου Αθηνών και ήταν μόνιμος κάτοικος Αθηνών. Πέθανε στην Αθήνα στις 6 Δεκεμβρίου 1982 και ετάφη την επομένη στη Δεσφίνα. Στην Άμφισσα υπάρχει οδός που φέρει το όνομά του. 

## Παραπομπές


## Πηγές
* Γκελεστάθης Αθανάσιος (1922 – 1982)  
* "Συγγραφέας ο ένας στους τρεις βουλευτές!", Εφημερίδα "Το Παρόν", 06-07-2008

Κατηγορία:Βουλευτές Φωκίδας
Κατηγορία:Βουλευτές Φθιώτιδας
Κατηγορία:Βουλευτές Παρνασσίδος
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Εσωτερικών